A go botshelo morago ga loso?
A Modimo o teng?
Modimo o bontsha lerato lwa gagwe mo go rona: fa re ntse re le badiradibe, Keresete o re swetse.
Fa o bua ka molomo wa gago gore, 'Jesu ke Morena,' mme o dumela ka pelo gore Modimo o mo tsositse mo baswing, o tla bolokwa.
Tuelo ya boleo ke loso, mme mpho ya Modimo ke botshelo jo bo sa feleng ka Jesu Keresete Morena wa rona.
A Modimo o teng? Nka netefatsa jang gore Modimo o teng?
Potso: A Modimo o teng? Nka netefatsa jang gore Modimo o teng?
Karabo: Re a itse gore Modimo o teng gonne o re itshenoletse ka tsela di le tharo: ka tlholego, mo lefokong la gagwe, le ka Morwa wa one, Jesu Keresete.
Sesupo se se kwa setlhoeng se se supang gore Modimo o teng ke tseo Modimo o di tlhodileng. “Kana go tswa tlholegong ya lefatshe bosabonweng jwa ona e bong thata e e sa khutlheng ya one le Bomodimo jwa one, bo lemogwa sentle ka ditiro tsa ona gore ba se nne le seipato” (Baroma 20.) “Magodimo a bolela kgalalelo ya Modimo, phuthologo e rera tiro tsa ona” (Pesalema 19: 1).
Fa nka sela sesupanako sa letsogo mo tshiamong, ga nkitla ke akanya gore se “tlhagile” fela go tswa go sele mme sa nna teng. Go ya ka modiro wa sesupanako seo, o ka kgona go lemoga gore go mongwe yo o se dirileng. Fa re leba lefatshe le tsotlhe tse di le dikaganyeditseng, re bona botswerere jo bo tseneletseng. Tsela eo nako e badiwang ka gone ga ea ikaega mo dithsupanakong tsa rona, ke ditiro tsa Modimo tsa botswerere- go dikologa ga lefatshe ka metlha. Tlholego yotlhe e supa botaki jo bogolo, jo bontle, jo bo re bolelelang gore Modimo ke Motlhodi yo Mogolo.
Go tswa kwa tlhabologong enngwe go ya go enngwe, ditirafalo di re bontsha gore go meetlo le maitshwaro a mantle tse di tshwanang mo merafeng ee farologaneng ka dipaka tse di sa tshwaneng. Se, se a makatsa tota. Sekao: lorato lo tlotliwa gotlhe; mme go akafala go ga batlege lefatsheng lotlhe. Thuto ya molemo le bosula – di bontsha gore go sibopiwa se se kwa godimo ga tsotlheseo se re neelang maikutlo a.
Ka yona tsela e entseng jalo, batho lefatshe lotlhe, go tswa mo merafeng e e fapafapaneng, ba na le ditsela tsa bone tsa go obamelwa. Lefa ditsela tsa kobamelo di farologane, fela maikutlo o gore go mongwe yo o kwa godimo ga tsotlhe kekarolo ya batho botlhe. Maikutlo a go batla go obamelwa ke Sesupo sa gore Modimo o re tlhodile “mo setshwanong sa one” (Genesi 1:27).
Tsela ya boraro eo Modimo o iponagatsang ka yone ke ka Morwa wa gagwe, Jesu Keresete (Johane 14:6-11). “E rile mo tshimologong Lefoko la bo le ntse le le teng; Lefoko la nna nama, la aga mo go rona. Ra bona kgalalelo ee lebaganyeng yo o tsetsweng a le esi, e tswa mo go Rara, a tletse bopelotlhomogi le boammaruri” (Bakolose 2:9).
Mo botshelong jo bo makatsang jwa ga Jesu Keresete, O ne wa boloka ditaelo tsotlhe tsa Kgolagano ya Bogologolo mme wa diragatsa tsotlhe tse di bolelletsweng pelr ka ga Jesu Keresete Mopholosi (Matheo 5:17). O ne a dira mediro e mentsintsi ya boutlwelo-botloko le metlholo mo phatlalatseng go netefatsa Molaetsa wa gagwe le go nna tshupo gore ke Modimo (Johane 21:24-25). Malatsi a le mararo morago ga gore a bapolwe, o ne a tsoga mo baswing, wa bonwa ke magolokgolo a batho (I Bokorinthe 15:16). Ditiragalo tse di tletse ditshupo tsa go re itsise seo Jesu Keresete eleng sone. Moapostolo Paulo o rile, dilo tse “ga diaka tsa direlwa mo sephiring” (Ditiro 26:26).
Re a itse gore go tla nna teng ba ba belaelang, ba ba nang le megopolo ya bone ka ga Modimo mme ba tla bala bopaki jo ka tshwanelo. Go ba bangwe ba ba sa dumeleng le fa re ka ba neela bopaki jo bontsintsi. (Pesalome 14:1). Go batlega fela tumelo Baheberu 11:6).
Boela kwa tsebebg ya fa gae ya Setswana
Modimo o ratile lefatshe mo go kalo mo o bileng wa le neela morwao yo o tsetsweng a le nosi gore mongwe le mongwe yo o dumelang mo go ene a seka a swa, mme a nne le botshelo jo bo sa feleng.
Ke ka lebaka la mohau wa gagwe re bolokilwe, ka tumelo mme e seng go tswa mo go rona, e leng mpho ya Modimo – e seng ka ditiro tsa rona, jalo a ope a se ipele.
Ka mohau wa gagwe o mogolo o re neela botshelo jo bo boša jwa go tshela ka tshepo ya tsogo ya Jesu Keresete mo baswing.
www.gotquestions.org/Setswana - Dipotso tse di arajwang ka Bebele